अभिकलनात्मक इंजीनियरी
परिकलन विज्ञान एवं इंजीनियरी (Computational science and engineering (CSE)) एक उभरता हुआ क्षेत्र है जो मॉडलों तथा सिमुलेशन के विकास और अनुप्रयोग से सम्बन्धित है। यह अपेक्षाकृत नया विषय है। इसमें प्रायः इंजीनियरी विश्लेषण और डिजाइन से उत्पन्न जटिल भौतिक समस्याओं के समाधान के लिए उच्च-परफॉर्मैन्स वाला परिकलन करना पड़ता है। इसे 'खोज की तीसरी विधि' कहा जाता है। (खोज की प्रथम दो विधियाँ हैं, सिद्धान्त और प्रयोग)